Diari Oficial de la Generalitat Valenciana


Sumari del DOGV 6914, del 30-11-2012 (2012/11510)

Informació pública del pla parcial, estudi d'integració paisatgística i pla de participació pública del sector P-1, situat al barri de l'Estació.
-------------------------------------------------------------------------------------------------------------------------------------------------

### Dades del document

Número de DOGV
:   6914

Data del DOGV
:   30-11-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/11279


Data del document
:   27-11-2012

Organisme emissor
:   Ajuntament de la Pobla Llarga

Tipus de document
:   Resolució

Descriptors 

:   * Pobla Llarga, la
    * pla d'urbanisme
    * administració local

Informació pública del pla parcial, estudi d'integració paisatgística i pla de participació pública del sector P-1, situat al barri de l'Estació. [2012/11446]  
El Ple de l'Ajuntament, en la sessió extraordinària celebrada el dia 26 de novembre de 2012, ha acordat el següent:  
  
«Vist l'expedient que s'està tramitant per a l'exposició al públic del pla parcial i l'estudi d'integració paisatgística que l'acompanya del sector P-1 del vigent pla general municipal d'ordenació urbana, situat al barri de l'Estació.  
Vist que, amb data 6 de juliol de l'any en curs, es va subscriure un conveni urbanístic entre l'Ajuntament de la Pobla Llarga i la mercantil AMC. Grupo Alimentacion Fresco y Zumos, SA, l'objecte del qual és el desenvolupament de la unitat d'execució I (P-1 S-1), s'ha presentat, per a la tramitació i aprovació municipal, un pla parcial del sector P-1, acompanyat d'un estudi d'integració paisatgística i del pla de participació pública, L'esmentat estudi es va sotmetre a consulta dels ciutadans i es va exposar al públic la proposta del pla de participació pública per a definir els objectius de qualitat i la resta de consideracions a tindre en compte per a elaborar l'estudi d'integració paisatgística que acompanya al present pla parcial.  
Vist que finalitzat el termini d'exposició al públic del pla de participació pública i a la vista dels resultats obtinguts amb la consulta, en data 22 de novembre d'este any, es va presentar el pla parcial del sector P-1, el corresponent estudi d'integració paisatgística i el resultat del pla de participació pública adaptat a les referides consultes, per a l'exposició al públic dels documents de planejament i paisatge.  
  
De conformitat amb l'article 90.2 de la Llei Urbanística Valenciana, els plans parcials que no siguen promoguts amb motiu d'un programa d'actuació integrada se sotmetran a informació pública pel termini d'un mes en les condicions de publicitat establides en l'article 83.2 de la present llei per als plans generals.  
L'article 11 de la Llei d'Ordenació del Territori i Protecció del Paisatge en relació amb l'article 48.4.a del Reglament de Paisatge de la Comunitat Valenciana, obliga a acompanyar els plans parcials d'un estudi d'integració paisatgística, la qual cosa s'ha efectuat en este cas.  
  
Els articles 101, 87 i 90 de la Llei Urbanística Valenciana preveuen la suspensió de llicències com a acte aparellat a l'exposició pública dels instruments de planejament i la possibilitat dels particulars per a promoure plans de desenvolupament i l'obligació d'exposar-los al públic pel termini d'un mes.  
Per tot això, vistos els preceptes esmentats i els informes tècnic i jurídic elaborats a este efecte, el Ple acorda:  
  
Primer  
Exposar al públic el projecte del pla parcial del sector P-1, situat al barri de L'Estació, així com el corresponent estudi d'integració paisatgística que l'acompanya.  
  
Segon  
Suspendre l'atorgament de llicències d'activitat, parcel·lació, edificació i demolició en l'àmbit afectat.  
  
Cosa que es fa pública perquè se'n prenga coneixement, i al mateix temps s'advetix que, durant el termini d'un mes comptador des de l'endemà de la data de publicació en el Diari Oficial de la Comunitat Valenciana els qui estiguen interessats podran consultar l'expedient de 09.00 a 14.00 hores, de dilluns a divendres, a les dependències d'Urbanisme, en el mateix Ajuntament, així com en la pàgina web municipal, l'adreça de la qual és , i formular, dins del mateix termini, les al·legacions que consideren convenients.  
  
La Pobla Llarga, 27 de novembre de 2012.- L'alcalde president: Rafael Soler Vert.